cyanic-selkie/wikianc huggingface dataset:
জামিয়া উলুমুল ইসলামিয়া
জামিয়া উলুমুল ইসলামিয়া একটি ইসলামি বিশ্ববিদ্যালয়, যা পাকিস্তানের করাচির বান্নুরী শহরে অবস্থিত। দারুল উলুম দেওবন্দের আদর্শে এটি পরিচালিত হয়। ২০০৭ সালের তথ্য অনুযায়ী জামিয়ার বিভিন্ন শাখা ও বিভাগে প্রায় ১২ টি দেশের ১২ হাজার শিক্ষার্থী ছিল।
এর ছাত্ররা হরকাতুল মুজাহিদিন (হুম), জাইশ-ই-মোহাম্মদ (জেএম), এবং সিপাহে সাহাবা পাকিস্তান (এসএসপি) এর মতো বেশ কয়েকটি জিহাদি সংগঠন প্রতিষ্ঠা ও টিকিয়ে রেখেছে। এখান থেকে মাসিক বাইয়্যিনাত প্রকাশিত হয়।
হামলা
১৯৯৭ সালের ২ নভেম্বর জামিয়া উলুমুল ইসলামিয়ার দুই পণ্ডিত হাবিবুল্লাহ মুখতার ও আবদুস সামিকে লক্ষ্য করে দু'জন মোটরসাইকেল আরোহী তাদের ভ্যানে একটি বিস্ফোরক ডিভাইস ছুড়ে মারলে, তারা নিহত হন। আরেকজন পণ্ডিত ইউসুফ লুধিয়ানভি, ১৮ মে ২০০০ সালে করাচিতে বন্দুকধারীদের গুলিতে নিহত হয়েছিল। ২০০৩ সালের ৩০ মে বান্নুরী মসজিদের সামনে সশস্ত্র লোকজন মাদ্রাসার তৎকালীন প্রধান মুফতি নিজামউদ্দিন শামজাই'র গাড়িতে হামলা চালালে তিনি নিহত হন। ২০০৪ সালের অক্টোবর জামিল আহমদ খান নামে আরও এক আলেম মোটরসাইকেলে দুই বন্দুকধারীর গুলিতে নিহত হন। ১৩ই মে ২০১২ সালে, আসলাম শেখুপুরির গাড়িতে দুই মোটরসাইকেল বন্দুকধারী গুলি করলে তিনি গুলিবিদ্ধ হয়ে নিহত হন। তিনি ২৫ বছর ধরে জামিয়ার সাথে যুক্ত ছিলেন।
লালমনি কমিউটার
লালমনি কমিউটার (ট্রেন নং ৬৩−৬৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি লালমনিরহাটের লালমনিরহাট রেলওয়ে স্টেশন থেকে দিনাজপুরের পার্বতীপুর জংশন রেলওয়ে স্টেশন পর্যন্ত চলাচল করে। যাত্রাপথে ট্রেনটি রংপুর জেলাকে সংযুক্ত করেছে।
লালমনিরহাট−পার্বতীপুর রুটে এই ট্রেনের পাশাপাশি পার্বতীপুর কমিউটার, রংপুর কমিউটার এবং ৪৬১−৪৬২ লোকাল চলাচল করে। ট্রেনটি লালমনিরহাট রেল বিভাগের আওতাধীন। ট্রেনটি করোনাভাইরাসের মহামারীর কারণে বন্ধ রয়েছে।
রোলিং স্টক
এটি বুড়িমারী কমিউটারের সাথে রেক শেয়ার করে চলে। ৬৪ ডাউন লালমনি কমিউটার লালমনিরহাট পৌঁছলে তা ৬৫−৬৬ বুড়িমারী কমিউটার হয়ে লালমনিরহাট−বুড়িমারী−লালমনিরহাট রুটে চলাচল করে। পরে তা লালমনিরহাট পৌঁছলে আবার ৬৩ আপ লালমনি কমিউটার হয়ে পার্বতীপুর পর্যন্ত চলাচল করে।
ভেজা বিঁধা
ভেজা বিঁধা ভারতের পশ্চিমবঙ্গ ও ঝাড়খণ্ড রাজ্যে সাঁওতাল সম্প্রদায়ের দ্বারা পালিত তীর দ্বারা লক্ষবিদ্ধ করার উৎসব।
সময়
ভেজা বিঁধা অতীতে শিকার উৎসবের সঙ্গে সংযুক্ত অবস্থায় অনুষ্ঠিত হলেও বর্তমানে শুধুমাত্র মকর সংক্রান্তির পরের দিনে অনুষ্ঠিত এখ্যান যাত্রা নামক অনুষ্ঠানের সঙ্গে নিয়ম করে উতসবটি পালিত হয়।
পালনরীতি
সর্বসাধারণের মালিকাধীন কোন স্থানকে এই উৎসবের স্থান হিসেবে নির্বাচিত করা হয়। সেই স্থানে একটি ভেরেন্ডা গাছের ডাল পুঁতে ঐ ডালের ওপর গোবর রেখে একটি ফুল গুঁজে দেড়শো থেকে দুইশো গজ দূর থেকে ঐ ফুলকে লক্ষ্য করে তীর ছোঁড়া হয়। প্রথমে তিনটি আনুষ্ঠানিক তীর ছোঁড়েন যথাক্রমে মাঝি, গোড়েৎ মাঝি ও নায়কে। তাদের তীর ছোঁড়া হলে প্রতিযোগিতা শুরু হয়। যিনি ভেরেন্ডা গাছের ডাল পোঁতেন, তার চোখ বেঁধে দেওয়া হয় এবং তিনি ছাড়া বাকি সকলেই প্রতিযোগিতায় অংশগ্রহণ করতে পারেন। প্রতি প্রতিযোগী তিনটি করে তীর যথাক্রমে তাদের দেবতা, পূর্বপুরুষ ও পুরুষকারের প্রতি উৎসর্গ করে ছোঁড়েন। যিনি বিজয়ী হন, তাকে কাঁধে করে নিয়ে যাওয়া হয় এবং নতুন জামাকাপড় ও এক হাড়ি হাড়িয়া নামক মদ উপহার দেওয়া হয়।
চেচুয়া বিল
অবস্থান
ত্রিশাল বাসস্ট্যান্ড থেকে ৩ কি.মি. দূরে ৫ নং রামপুর ইউনিয়ন এর ২ নং ও ৩ নং ওয়ার্ড জুড়ে এর অবস্থান।
বর্ণনা
বর্ষা মৌসুমে থেকে শুরু করে শীতের শুরু পর্যন্ত প্রচুর শাপলা ফুটতে দেখা যায়। নৌকায় চড়ে পুরো বিলের সৌন্দর্য্য উপভোগ করা যায়। প্রতিদিন অসংখ্য ভ্রমণপিপাসু এই পদ্মবিলের সৌন্দর্য্য অবলোকন করতে আসেন।
সোহরায়
সোহরায় আদিবাসী জনগোষ্ঠি সাঁওতালদের প্রধান উৎসব সহরায়। সহরায় উৎসব হয়ে থাকে কার্তিক মাসে। তাই সাঁওতালি বর্ষপুঞ্জিতে কার্তিক মাসকে ‘সহরায় বঙগা’ বলে। তবে অর্থনৈতিক কারণে বাংলাদেশের সাঁওতালরা পৌষ মাসে সহরায় পালন করে থাকে। সাম্প্রতিক পৌষ সংক্রান্তিতে সারা বাংলাদেশের সাঁওতালদের মাঝে একযোগে সহরায় পালনের প্রচেষ্টা দেখা যাচ্ছে। সহরায় উৎসবে মানুষসহ গৃহপালিত প্রাণিরও মঙ্গল কামনা করা হয় ঠাকুর জিউ-ঠাকরাণ(স্রষ্টা) এবং বঙগা(দেবতা)দের কাছে।
সময়
সান্তালদের সবচেয়ে বড় ধর্মীয় উৎসব সহরায়।এই উৎসব কার্তিক(অক্টোবর-নভেম্বর) ও পৌষ(ডিসেম্বর-জানুয়ারি) মাসে হয়।প্রথমটিকে বলা হয় 'সারি সহরায়' এবং দ্বিতীয়টিকে বলা হয় 'সাকারাত সহরায়'। কেন এবং কখন থেকে এই বিভক্তি এ সম্পর্কে স্পষ্ট তথ্য পাওয়া যায়না। তবে ধারণা করা হয় অর্থনৈতিক কারণেই এই বিভক্তি হতে পারে। তবে প্রতি বছর যেকোন একটি পালন করা হয়ে থাকে।
পালনরীতি
বিভিন্ন দলিল, শ্রুতি ও সহরায় গান থেকে জানা যায় সান্তাল সমাজে সহরায় পাঁচ পর্বের।এই পাঁচ পর্ব পাঁচ দিন ধরে পালন করা হয়। সময়ের প্রয়োজনে অনেক গ্রামেই তিন দিনে এই পাঁটি পর্ব পালন করা হয়ে থাকে। পর্ব গুলো হলো-
উম
সহরায়ের প্রথম দিনকে বলা হয় ‘উম মাহা’ যার অর্থ শুচিকরণ বা পবিত্র দিন। এই দিনে ঘরবাড়ি ও পোশাক পরিচ্ছদ পরিষ্কার করার কাজ সমাপ্ত হয়। এই দিনে গ্রামের বাইরে যেকোনো জায়গায় অস্থায়ী পূজার স্থান নির্ধারণ করা হয়। যাকে বলা হয় ‘গট’ বা ‘গট টৗন্ডি’। নায়কে(পুরোহিত)সহ গ্রামের সকালে স্নান করে নতুন পোশাক পরে গট টৗন্ডিতে যায়। সেখানে নায়কে কলা, বাতাসা অন্যান্য ফলে প্রসাদ দিয়ে পূজা করেন এবং গ্রামের সব বাড়ি থেকে নিজ নিজ নিয়ে আসা কবুতর অথবা মুরগি স্রষ্টা ও দেবতার নামে উৎসর্গ করেন। কোথাও সবার অনুদানে কবুতর ও মুরগি কেনা হয়ে থাকে। গ্রামের সকল মানুষ ও গাবাদি পশু এতদিন সুস্থ ছিল সে জন্য নায়কে সেখানে ঠাকুর-ঠাকরান ও মারাং বুরু(প্রধান দেবতা) সহ সকল বঙগাদের ধন্যবাদ জানান এ সময় । সেই সাথে ভবিষতের মঙ্গল কামনা করেন। তারপর কুডৗম নায়কে(সহকারী পুরোহিত) একটু পৃথক জায়গায় প্রার্থনা করেন গ্রামে যেন কোন রোগ, মহামারী বা প্রাকৃতিক দুর্যোগ না আসে। সেই সাথে প্রার্থনা করেন বিভিন্ন জায়গায় অবস্থিত সাঁওতালসহ বিশে^র সকল মানুষের মঙ্গল। তারপর উৎসর্গকৃত মুরগি ও কবুতর দিয়ে পোলাও তৈরি করা হয় গ্রামের সকলের জন্য। দুপুরের খাওয়া হয় সেখানেই। এরপর বাইরে চরানো গ্রামের গাবাদি পশুগুলোকে নিয়ে আসা হয় পূজার স্থানে। পূজার জন্য ব্যবহৃত কলার পাতা যে গাবাদি পশু খাবে তাকে মাথায় সিঁদুর দেওয়া হয়। তার মালিককে সুভাগ্যবান মনে করা হয়। কেননা এটাকে ঐ ব্যক্তির ভবিষৎ মঙ্গলের লক্ষণ মনে করা হয়। সেই খুশিতে মালি পরের বছরের সহরায়ে বড় কোনো অনুদান দেওয়ার কথা দেন। তারপর সবাই নাচ গান করতে করতে গ্রামে ফিরে আসে। সব শেষে বাড়িতে এসে প্রত্যেক বাড়ির গৃহ কর্তা নিজ নিজ বাড়ির ভেতরে মারাং বুরু ও পরিবারে মৃত ব্যক্তিদের আত্মার উদ্দেশ্যে হান্ডি(বিশেষ ধরনের পানীয়) উৎসর্গ করে এবং তারাও যেন তাদের জগতে আনন্দের সাথে সহরায় করে এই কামনা করে। তারপর অবশিষ্ট্য হান্ডি পরিবারের সবাইকে দেওয়া হয়।
দাকা
সহরায়ের দ্বিতীয় দিনকে বল হয় বঙগা মাহা(দেবতা দিবস) ও দাকা মাহা(ভোজ দিবস)। এই দিনে প্রতি বাড়িতেই আত্মীয় সজন চলে আসে। এই দিনে বিশেষ গুরুত্ব পান মেয়ে জামাই। তাকে পা ধুয়ে বরণ করা হয় এবং নতুন কাপড় উপহার দেওয়া হয়। পা ধোওয়ার দায়িত্ব থাকে শালীকার। অনুপস্থিতিতে বাড়ির অন্য মহিলারা দায়িত্ব পালন করে। এই দিনে ব্যাপক খাওয়া দাওয়ার আয়োজন করা হয়। বিকাল থেকে সন্ধ্যা পর্যন্ত জগমাঞ্জহির বাড়ি থেকে শুরু করে গ্রামের এক প্রান্ত থেকে আর এক প্রান্ত পর্যন্ত নাচ গান হয়। আবার জগমাঞ্জহির বাড়িতে গিয়েই সমাপ্ত করা হয়।
খুন্টাউ
সহরায় এর তৃতীয় দিনকে বলা হয় "খুন্টাউ", যার অর্থ গবাদি পশুকে ঘাস খাওয়ানোর জন্য বাইরে বেধে রাখা। এর আগের দিন ময়দা মেশানো পানি দিয়ে গোওয়াল ঘরের দরজায় সাঁওতালদের পদবী ভেদে ভিন্ন ভিন্ন বিশেষ নকশা আঁকা হয়। এই দিন সকালে গাবাদি পশুর মাথায় শিঙে ধানের শিশের মাল পিঠা বেধে দিয়ে বের করে দেওয়া হয়। তারপর নায়কে, জগমাঞ্জহি ও অন্যান্য দায়িত্ব প্রাপ্ত ব্যক্তিসহ গ্রামের অনেকে বাড়ি গিয়ে গোওয়াল ঘরের সামনে গাবাদি পশুর মঙ্গল কামনা করে গানের মাধ্যমে বন্দনা করে। প্রতি বাড়িতেই তাদের আপ্যায়ন করা হয়। এই দিনও বিকাল থেকে সন্ধ্যা পর্যন্ত জগমাঞ্জহির বাড়ি থেকে শুরু করে গ্রামের এক প্রান্ত থেকে আর এক প্রান্ত পর্যন্ত নাচ গান হয়। আবার জগমাঞ্জহির বাড়িতে গিয়েই সমাপ্ত করা হয়।
জালে
সহরায়ের চতুর্থ দিনকে বলা হয় ‘জালে’ যার অর্থ তৃপ্তি ভোরে খাওয়া। এই দিনে সবাই সবার বাড়ি বাড়ি গিয়ে হান্ডি পান করে। এই দিনও বিকাল থেকে সন্ধ্যা পর্যন্ত জগমাঞ্জহির বাড়ি থেকে শুরু করে গ্রামের এক প্রান্ত থেকে আর এক প্রান্ত পর্যন্ত নাচ গান হয়। তবে জগমাঞ্জহির বাড়িতে না গিয়ে মাঞ্জহি(গ্রাম প্রধান)র বাড়িতে গিয়েই সমাপ্ত করা হয়। এই দিন মাঞ্জহির বাড়িতে পিঠা ও মুড়ি দিয়ে সবাইকে আপ্যায়ন করা হয়। যারা হান্ডি পান করে তাদের হান্ডি দেওয়া হয়।
সাকরাত
সাকরাত কে ভিন্ন উৎসব হিসেবেও পালন হয়ে থাকে। তবে যে সব জায়গায় কার্তিক মাসের পরিবর্তে পৌষ মাসে সহরায় পালন করা হয় সেখানে এই চারটি দিনের সাথে আর একটি দিন যুক্ত করা হয়। সেটা হলো ‘সাকরাত’ যা অর্থ সমাপ্তি বা সংক্রান্তি। এই সাকরাত উৎসবের মাধ্যমে সাঁওতালি বর্ষে সমাপ্ত হয়। এই দিনে গ্রামরে পুরুষেরা শিকার করতে যায়। শিকার থেকে ফিরে এসে নাচ গানের মাধ্যমে তাদের গ্রামে নিয়ে যাওয়া হয়। তারপর হাত পা ধুয়ে যে যার বাড়ি যায়। তারপর তীর ধনুক নিয়ে ‘বজহা তুঞ’ করতে যায়। বজহা তুঞ হচ্ছে একটি কলা গাছকে অশুভ শক্তির প্রতীক হিসেবে তার উদ্দেশে তীর নিক্ষেপ করা। যে কলা গাছকে তীরবিদ্ধ করতে পারে তাকে জগমাঞ্জহি ঘাড়ে করে গ্রাম পর্যন্ত নিয়ে আসে। কলাগাছকে ৭টি ভাগে ভাগ করে নাগরা বাজাতে বাজাতে গ্রামরে দায়িত্ব প্রাপ্ত সাত জনের(নায়কে, জগমাঞ্জহি, মাঞ্জহি, পারানিক, জগপারানিক, গডিৎ, কুডৗম নায়কে) বাড়িতে পৌঁছে দেওয়া হয়। আবার কোথাও কোথাও এই পাঁচ দিনের সাথে আরও একদিন পালন করা হয়। যাকে বল হয় 'হাকো কাটকম' যার অর্থ 'মাছ কাকড়া'। এই দিনে দল বেধে মাছ ধরতে যায় গ্রামের অনেকেই।
জাতীয় কল্পবিজ্ঞান দিবস
জাতীয় কল্পবিজ্ঞান দিবস ২রা জানুয়ারী মার্কিন যুক্তরাষ্ট্রে অনেক কল্পবিজ্ঞান অনুরাগীদের দ্বারা অনানুষ্ঠানিকভাবে পালিত হয়, যা বিখ্যাত কল্পবিজ্ঞান লেখক আইজ্যাক আসিমভের সরকারী জন্ম তারিখের সাথে মিলে যায়।
যদিও কোনো ধরনের সরকারি ছুটির দিন নয় (এই অর্থে যে এটি কোনো সরকার কর্তৃক স্বীকৃত বা ঘোষিত নয়), জাতীয় কল্পবিজ্ঞান দিবসটি হলমার্ক চ্যানেল, স্কলাস্টিক কর্পোরেশন -এর মতো সংস্থাগুলির দ্বারা স্বীকৃতির দ্বারা কিছু মাত্রায় গ্রহনযোগ্যতা পেয়েছে। এটি জাতীয় দিবসের দিনপঞ্জিতেও তালিকাভুক্ত করা হয়েছে।
মেন অফ ইসরায়েল
মেন অফ ইসরায়েল হল লুকাস এন্টারটেইনমেন্ট স্টুডিও দ্বারা মুক্তিপ্রাপ্ত একটি ২০০৯ সালের গে পর্নোগ্রাফিক চলচ্চিত্র। দ্য আটলান্টিক, আউট ম্যাগাজিন এবং ইয়েডিওট আহারোনট -এর সাংবাদিকরা এটিকে একটি ল্যান্ডমার্ক চলচ্চিত্র হিসাবে উল্লেখ করেছেন যেটি প্রথম পর্নোগ্রাফিক চলচ্চিত্র হিসেবে ধারন করা হয়েছে যেখানে একটি সর্ব- ইসরায়েলি কলাকুশলী রয়েছে; যখন ট্যাবলেট ম্যাগাজিন এবং লস অ্যাঞ্জেলেস টাইমস এটিকে সর্বপ্রথম ইহুদি কলাকুশলী হিসেবে উল্লেখ করেছে। পরিচালক মাইকেল লুকাস — যিনি ইহুদি এবং ২০০৯ সালে তার ইসরায়েলি নাগরিকত্ব (আলিয়াহ) পেয়েছিলেন — "ইসরায়েলের সংস্কৃতি ও পর্যটনকে উন্নীত করার জন্য একটি সাহসী পদক্ষেপ" এবং মূলধারার গণমাধ্যমে তিনি ইসরায়েলের পক্ষপাতদুষ্ট চিত্রাঙ্কন হিসাবে দেখেছিলেন এবং ভারসাম্য বজায় রাখার জন্য চলচ্চিত্রটিকে গ্রহণ করেছিলেন।
নরম্যান ফোস্টার
নরম্যান রবার্ট ফোস্টার ,ব্যারন ফোস্টার অফ টেম্‌স ব্যাংক হলেন একজন ইংরেজ স্থপতি যার কোম্পানী ফোস্টার & পার্টনারস, যা আন্তর্জাতিক নকশা চর্চা বজায় রাখে।তিনি নরম্যান ফোস্টার ফাইন্ডেশনের সভাপতি।
জোসেফ আরল্যাঙ্গার
জন্ম ও শিক্ষাজীবন
আরল্যাঙ্গার ক্যালিফর্নিয়ার সান ফ্রান্সিস্কোতে জন্মগ্রহণ করেন। ইউনিভার্সিটি অব ক্যালিফোর্নিয়া, বার্কলে থেকে রসায়নে বিএসসি ডিগ্রি লাভ করেন। তিনি জনস হপকিন্স বিশ্ববিদ্যালয় থেকে ১৮৯৯ সালে ডক্টর অব মেডিসিন ডিগ্রি লাভ করেন।
কর্মজীবন
তিনি জনস হপকিন্স বিশ্ববিদ্যালয় এ ১৯০০ থেকে ১৯০৬ সাল পর্যন্ত কর্মরত ছিলেন। তিনি ইউনিভার্সিটি অব উইসকনসিন, ম্যাডিসন এবং ওয়াশিংটন ইউনিভার্সিটি ইন সেন্ট লুইস এও কর্মরত ছিলেন।
মাধবচন্দ্র চট্টোপাধ্যায়
সংক্ষিপ্ত জীবনী
মাধবচন্দ্র চট্টোপাধ্যায়ের জন্ম ১৮২৯ খ্রিস্টাব্দের ২৩ মে (১২৩৬ বঙ্গাব্দের ৯ জ্যৈষ্ঠ) বৃটিশ ভারতের অধুনা পশ্চিমবঙ্গের হুগলি জেলার নন্দীগ্রামে। পড়াশোনার শেষে তিনি ওভারসিয়ারের চাকরি পান এবং সেই সূত্রে তিনি ওড়িশায় যান। সেখানে চাকুরির পাশাপাশি জ্যোতিষবিদ্যা আয়ত্ত করেন। ওভারসিয়ার থেকে তিনি পরে কর্মজীবনে সহকারী ইঞ্জিনিয়ার হন এবং ১২৯৫ বঙ্গাব্দে(১৮৮৮ খ্রিস্টাব্দে) অবসর নিয়ে কলকাতায় ফিরে আসেন। সেসময় প্রখ্যাত সংস্কৃত পণ্ডিত মহামহোপাধ্যায় মহেশচন্দ্র ন্যায়রত্ন সঠিক গণনায় বাংলা পঞ্জিকা প্রকাশ করার জন্য বলেন। মাধবচন্দ্র আশুতোষ মিত্রের সহায়তায় সে কাজে মনোযোগী হন। প্রচলিত সূর্যসিদ্ধান্তের সংস্কার ঘটিয়ে নৌ-সারণী অনুসরণে তিনি সম্পূর্ণ বিজ্ঞানসম্মত উপায়ে নক্ষত্রাদি নির্ভুলভাবে গণনা করেন। ফলস্বরূপ ১৮৯০ খ্রিস্টাব্দে তারই সম্পাদনায় প্রকাশিত হয় বিশুদ্ধ সিদ্ধান্ত পঞ্জিকা। প্রসঙ্গত উল্লেখযোগ্য এই যে, বিজ্ঞানী মেঘনাদ সাহার নেতৃত্বে ভারতের “পঞ্জিকা সংস্কার কমিটি” যে “রাষ্ট্রীয় পঞ্চাঙ্গ” তৈরি করেন, তার সাথে বিশুদ্ধ সিদ্ধান্ত পঞ্জিকার গণনায় মিল আছে।
মৃত্যু
মাধবচন্দ্র চট্টোপাধ্যায় (১৯০৫ খ্রিস্টাব্দের ২৩ মে) ১৩১২ বঙ্গাব্দের ৯ই জ্যৈষ্ঠ পরলোক গমন করেন।
ওয়েস্টার্ন অস্ট্রেলিয়া ক্রিকেট দল
ওয়েস্টার্ন অস্ট্রেলিয়া ক্রিকেট দল (Western Australia cricket team) অস্ট্রেলিয়ার পশ্চিম অস্ট্রেলিয়ার প্রতিনিধিত্বকারী রাজ্য দল। দলটি ঘরোয়া প্রথম-শ্রেণীর ক্রিকেটে ওয়েস্টার্ন ওয়ারিয়র্স ডাকনামে পরিচিত। ওয়েস্টার্ন অস্ট্রেলিয়ান ক্রিকেট অ্যাসোসিয়েশন (ওয়াকা) কর্তৃক দলের সদস্য মনোনয়নসহ নিয়ন্ত্রিত হয়ে আসছে। পার্থের ওয়াকা গ্রাউন্ড ও পার্থ স্টেডিয়ামে দলটি নিজেদের খেলাগুলো আয়োজন করে থাকে। দলটি মূলতঃ প্রথম-শ্রেণীর ক্রিকেট প্রতিযোগিতা শেফিল্ড শিল্ডে অস্ট্রেলিয়ার অন্য রাজ্য দলের বিপক্ষে প্রতিদ্বন্দ্বিতা করে ও সীমিত ওভারের ক্রিকেট প্রতিযোগিতা জেএলটি ওয়ান-ডে কাপে অংশ নেয়। তবে, মাঝে-মধ্যেই সফররত আন্তর্জাতিক ক্রিকেট দলগুলোর বিপক্ষে খেলে থাকে।
টুয়েন্টি২০ পর্যায়ের খেলায় ওয়েস্টার্ন অস্ট্রেলিয়া দল পূর্বে অংশগ্রহণ করতো। তবে, ২০১১-১২ মৌসুমে বিগ ব্যাশ লীগে পার্থ স্কর্চার্স দল তাদের স্থলাভিষিক্ত হন। মিচেল মার্শ ওয়েস্টার্ন অস্ট্রেলিয়ার বর্তমান অধিনায়ক ও এডাম ভোজেস বর্তমানে কোচের দায়িত্ব পালন করছেন।
ইতিহাস
১৮৯২-৯৩ মৌসুমে ওয়েস্টার্ন অস্ট্রেলিয়া দল প্রথম-শ্রেণীর ক্রিকেটে তাদের প্রথম খেলায় অংশ নেয়। সফররত ইস্টার্ন স্টেটসের বিপক্ষে দুইটি খেলায় অংশগ্রহণের পর অ্যাডিলেড ওভালে সাউথ অস্ট্রেলিয়ার বিপক্ষে প্রতিদ্বন্দ্বিতায় অবতীর্ণ হয়। এরপর, এমসিসিজিতে ১ এপ্রিল, ১৮৯৩ তারিখে ভিক্টোরিয়ার বিপক্ষে খেলে। তখন ঐ দলে হার্বার্ট অর অধিনায়কের দায়িত্ব পালন করেছিলেন।
দলটি সাউথ অস্ট্রেলিয়া, ভিক্টোরিয়া ও নিউ সাউথ ওয়েলসের বিপক্ষে প্রথম-শ্রেণীর খেলায় অংশগ্রহণ করতে থাকে। এছাড়াও, ১৯৪৭-৪৮ মৌসুমে শেফিল্ড শিল্ডে অন্তর্ভুক্ত হবার পূর্ব-পর্যন্ত বিক্ষিপ্তভাবে বিদেশ থেকে আগত সফররত দলের বিপক্ষে খেলতে থাকে। শুরুরদিকে প্রত্যেক মৌসুমে দলটি একে-অপরের বিপক্ষে কেবলমাত্র একবার মোকাবেলা করতো। এরপর, ১৯৫৬-৫৭ মৌসুম থেকে অন্যান্য দলের ন্যায় তারাও প্রত্যেক রাজ্যের বিপক্ষে দুইবার করে খেলতে শুরু করে।
১৯৪৭-৪৮ মৌসুমে শেফিল্ড শিল্ডে যোগদানের পর থেকে ওয়েস্টার্ন অস্ট্রেলিয়া দল ১৫বার প্রতিযোগিতার শিরোপা জয় করে। ঐ সময়ে কেবলমাত্র নিউ সাউথ ওয়েলসের পর দ্বিতীয় স্থানে অবস্থান করে। একদিনের কাপে দলটি বিজয়ের দিক থেকে শীর্ষস্থানে অবস্থান করছে। তাদের ১২ জয়ের বিপরীতে নিউ সাউথ ওয়েলস দল আটবার জয় করতে সমর্থ হয়।
রাজ্য দল থেকে ডেনিস লিলি, অ্যাডাম গিলক্রিস্ট, মাইকেল হাসি, টেরি অল্ডারম্যান ও জিওফ মার্শের সাথে সাম্প্রতিক সময়ে শন মার্শ, মার্কাস নর্থ, অ্যাডাম ভোজেস ও মিচেল মার্শের ন্যায় অস্ট্রেলীয় টেস্ট খেলোয়াড়ের অংশগ্রহণ রয়েছে। ইংরেজ ক্রিকেটার টনি লককে ১৯৬৭-৬৮ মৌসুমে নিজ দেশে ডব্লিউএ খেলোয়াড় হিসেবে পরিচিতি ঘটানো হয়েছে; কেননা, তিনি ঐ মৌসুমে কোন ইংরেজ কাউন্টি দলের সাথে সম্পৃক্ত ছিলেন না।
টেস্ট খেলোয়াড় বাদে বেশ কয়েকজন ওয়েস্টার্ন অস্ট্রেলিয়ান খেলোয়াড়কে সাম্প্রতিক সময়ে আন্তর্জাতিক ক্রিকেটের বিভিন্ন স্তরে খেলতে দেখা যায়; তন্মধ্যে, জোয়েল পারিস একদিনের আন্তর্জাতিকে ও অ্যান্ড্রু টাইয়ের টুয়েন্টি২০ আন্তর্জাতিক ক্রিকেটে অভিষেক ঘটে।
জাস্টিন ল্যাঙ্গারকে ২০১২ সালের শেষদিকে ওয়েস্টার্ন অস্ট্রেলিয়ার কোচ হিসেবে দায়িত্ব পালনের জন্যে মনোনীত করা হয়। তিনি একই সঙ্গে পার্থ স্কর্চার্সের কোচের দায়িত্বে থাকেন। এ পর্যায়ে প্রায় এক দশক সফলতার বাইরে থাকার পর বেশ সাফল্য পায়। ল্যাঙ্গারের পরিচালনায় ওয়ারিয়র্স দল ২০১৪-১৫ মৌসুমে ওয়ান-ডে কাপের শিরোপা জয় করে; অন্যদিকে দলটি ২০১৩-১৪ ও ২০১৪-১৫ মৌসুমে শেফিল্ড শিল্ডের রানার্স-আপ হয়। স্কর্চার্স দল ২০১৩-১৪ ও ২০১৪-১৫ মৌসুমের বিগ ব্যাশ লীগে পিছনে যেতে থাকে।
অধিনায়ক
বর্তমান অধিনায়ক - মিচেল মার্শ ও অ্যাশটন টার্নার
সুরেন্দ্রন চন্দ্রমোহন
সুরেন্দ্রন চন্দ্রমোহন (জন্ম ৩ নভেম্বর ১৯৮৮) একজন সিঙ্গাপুরের ক্রিকেটার। তিনি মালয়েশিয়ার বিপক্ষে ২০১৭ আইসিসি ওয়ার্ল্ড ক্রিকেট লীগ তৃতীয় বিভাগ টুর্নামেন্টের সিঙ্গাপুরের উদ্বোধনী ম্যাচে খেলেছিলেন।
অক্টোবরে ২০১৮, তাকে ২০১৮–১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার জন্য পূর্ব উপ-অঞ্চল গ্রুপে সিঙ্গাপুরের দলে জায়গা অন্তর্ভুক্ত হয়েছিল। টুর্নামেন্টে তিনি ছয় ম্যাচে ১৪৮ রান করে শীর্ষস্থানীয় রান সংগ্রহকারীদের একজন ছিলেন।
২০১৯ সালের জুলাইয়ে, তাকে সিঙ্গাপুরের টুয়েন্টি২০ আন্তর্জাতিক (টি২০আই) স্কোয়াডে ২০১৮-১৯ আইসিসি টি২০ বিশ্বকাপ এশিয়া বাছাইয়ের প্রতিযোগিতার আঞ্চলিক ফাইনালের জন্য দলীয় স্কোয়াডে তার নাম দেওয়া হয়েছিল। তিনি ২২ জুলাই ২০১৯-এ কাতারের বিপক্ষে সিঙ্গাপুরের হয়ে টুয়েন্টি২০আই-এ অভিষেক করেছিলেন। ২০১৯ সালের ১৭ সেপ্টেম্বরে মালয়েশিয়ায় অনুষ্ঠিত ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ প্রতিযোগিতায় তিনি কাতারের বিপক্ষে সিঙ্গাপুরের হয়ে নিজের লিস্ট এ ক্রিকেটে অভিষেক ঘটান। অক্টোবর ২০১৯, সংযুক্ত আরব আমিরাতে অনুষ্ঠিত ২০১৯ আইসিসি টি -20 বিশ্বকাপ বাছাইপর্বের টুর্নামেন্টের জন্য তাকে সিঙ্গাপুরের দলে জায়গা দেওয়া হয়েছিল। টুর্নামেন্টের আগে আন্তর্জাতিক ক্রিকেট কাউন্সিল (আইসিসি) তাকে সিঙ্গাপুরের দলে মূল খেলোয়াড় হিসাবে নাম দেওয়া হয়েছিল।
জ্যুল অঁতোয়ান লিসাজু
লিসাজু ১৮৪১ খ্রিস্টাব্দে একল নর্মাল স্যুপেরিয়রে ভর্তি হন। ১৮৪৭ সালে তিনি লিসে সাঁ-লুই মহাবিদ্যালয়ে গণিতের অধ্যাপকে পরিণত হন এবং ১৮৭৪ সাল পর্যন্ত এই পদে চাকরি করেন। ১৮৫০ সালে তিনি গণিতে ডক্টরেট উপাধি লাভ করেন। ১৮৭৪ সালে তিনি ফরাসি বিদ্যালয়সমূহের একটি আঞ্চলিক বোর্ড শঁবেরি আকাদেমির প্রধানে (রেক্তর) পরিণত হন। এর এক বছর পরে তাঁকে ব্যজঁসো আকাদেমির প্রধান পদে নিয়োগ দেওয়া হয়।
লিসাজু তাঁর গবেষণাকর্মের জন্য সহকর্মীদের প্রশংসা অর্জন করেন। ১৮৭৩ সালে কম্পনের আলোকীয় পর্যবেক্ষণ ও বিশেষত এ সংক্রান্ত নান্দনিক পরীক্ষাগুলির জন্য তাঁকে লাকাজ পুরস্কার প্রদান করা হয়। অবশ্য লিসাজুর চল্লিশ বছর আগেই ব্রিটিশ বিজ্ঞানী নাথানিয়েল বাওডিচ ১৮১৫ সালে একই চিত্রগুলি প্রস্তুত করতে সমর্থ হন। তাই কদাচিৎ এগুলিকে বাওডিচ চিত্র বা লিসাজু-বাওডিচ চিত্র নামেও ডাকা হয়। তবে লিসাজু সম্পূর্ণ স্বাধীনভাবেই তাঁর গবেষণাকর্ম সম্পাদন করেছিলেন।
লিসাজুর চিত্রগুলি শীঘ্রই পদার্থবিজ্ঞানের পাঠ্যপুস্তক ও প্রদর্শনীর অতিসাধারণ বিষয়ে পরিণত হয়েছিল। ১৮৬৭ সালে প্যারিসে অনুষ্ঠিত বিশ্বমেলাতে এগুলি প্রদর্শন করা হয়েছিল।
অস্ট্রেলিয়ান ব্রডকাস্টিং কোম্পানির প্রতীক
অস্ট্রেলিয়ার টেলিভিশন দর্শকেরা লিসাজু চিত্রগুলির সাথে খুবই পরিচিত। কেননা অস্ট্রেলিয়ান ব্রডকাস্টিং কোম্পানি ১৯৬৫ সাল থেকে তাদের লোগো বা বাণিজ্যিক মার্কাতে একটি লিসাজু প্রতীক ব্যবহার করে আসছে। দুইটি সুরশলাকাকে পরস্পরের সাপেক্ষে লম্বভাবে স্থাপন করে একটিকে আরেকটির তুলনায় তিনগুণ বেশি কম্পাঙ্কে কাঁপালে এই চিত্রটি পাওয়া যায়।
অগুং পর্বত
"অগুং পাহাড়" ইন্দোনেশিয়ার বালির একটি পর্বত। এটির ঢালে পুর বেসকিহ মন্দির অবস্থিত । thumb|300px|অগুং পাহাড় ও আগ্নেয়গিরি (বাটুর পর্বতমালা), বাম দিকে
ধর্মীয় বিশ্বাস
বালি জাতি বিশ্বাস করে যে অগুং পর্বত মেরু পর্বত (ইন্দোনেশিয়া)  এর প্রতিরূপ, মহাবিশ্বের কেন্দ্রীয় অক্ষ। বালির সবচেয়ে গুরুত্বপূর্ণ মন্দির, পুর বেসকিহ, অগুং এর ঢালে অবস্থিত।
রুস্তম আলী ফরাজী
রুস্তম আলী ফরাজী একজন বাংলাদেশি রাজনীতিবিদ। তিনি পিরোজপুর-৩ আসনের সংসদ সদস্য। তিনি ২০১৮ সালে জাতীয় পার্টির প্রার্থী হিসেবে চতুর্থ মেয়াদে সংসদ সদস্য হিসেবে নির্বাচিত হন।
প্রারম্ভিক জীবন
রুস্তম আলী ফরাজী ২১ মার্চ ১৯৫২ সালে জন্মগ্রহণ করেন। রাজনীতিতে আসার পূর্বে তিনি একজন পেশাজীবি চিকিৎসক ছিলেন।
রাজনৈতিক জীবন
রুস্তম আলী ফরাজী ১৯৯৬ সালে পিরোজপুর-৩ থেকে জাতীয় পার্টির প্রার্থী হিসাবে এবং ২০০১ সালে বাংলাদেশ জাতীয়তাবাদী দলের প্রার্থী হিসাবে সাংসদ নির্বাচিত হন। তিনি ৫ জানুয়ারী ২০১৪ থেকে পিরোজপুর -৩ থেকে একটি স্বতন্ত্র প্রার্থী হিসাবে সাংসদ নির্বাচিত হন। তিনি পাবলিক অ্যাকাউন্টস সম্পর্কিত সংসদীয় স্থায়ী কমিটির সদস্য ছিলেন। সর্বশেষ ২০১৮ সালের একাদশ জাতীয় সংসদ নির্বাচনে জাতীয় পার্টির প্রার্থী হিসেবে সাংসদ হন। তিনি মোট পাঁচবার সংসদ নির্বাচনে অংশগ্রহণ করে চার বার বিজয়ী হন।
মোহাম্মদ হানিফ
জন্ম ও পরিবার
পুরানো ঢাকার এক সম্ভ্রান্ত মুসলিম পরিবারে তার জন্ম, ১৯৪৪ সালে ১ এপ্রিল। পিতা আবদুল আজিজ আর মাতা মুন্নি বেগমের ছোট ছেলে হানিফ। । আদর করে সবাই তাকে ‘ধনী’ নামে ডাকত। হানিফ ছোটবেলায় মাকে হারান। মায়ের মৃত্যুর পর ফুফু আছিয়া খাতুনের কাছে বেড়ে উঠেন তিনি। ঢাকার প্রখ্যাত পঞ্চায়েত কমিটির সভাপতি ঢাকার শেষ সরদার আলহাজ্ব মাজেদ সরদারের কন্যা ফাতেমা খাতুনকে ১৯৬৭ সালে বিয়ে করেন মোহাম্মদ হানিফ। এই দম্পতির একজন পুত্র ও দুই কন্যা সন্তান রয়েছে। তার একমাত্র পুত্র সাঈদ খোকন ঢাকা দক্ষিন সিটি কর্পোরেশনের প্রাক্তন মেয়র।
শিক্ষা
১৯৬০ সালে পুরান ঢাকার ইসলামিয়া হাই স্কুল থেকে ম্যাট্রিক পাস করে পরবর্তীতে তৎকালীন কায়েদে আযম কলেজে (বর্তমানে শহীদ সোহরাওয়ার্দী কলেজ) উচ্চ মাধ্যমিক এবং বিএ পরীক্ষায় সফলতার সাথে উত্তীর্ণ হয়ে কিছুদিন আইন বিষয়ে লেখাপড়া করেন।
রাজনৈতিক জীবন
১৯৭৬ সালে মোহাম্মদ হানিফ ঢাকা মহানগর আওয়ামী লীগের সভাপতি নির্বাচিত হন এবং মৃত্যুর আগ পর্যন্ত স্বপদে বহাল ছিলেন। তিনি টানা ৩০ বছর এ দায়িত্ব পালন করেছেন। ’৯০-এর স্বৈরাচারবিরোধী গণঅভ্যুত্থানেও গুরুত্বপূর্ণ ভূমিকা পালন করেছেন মোহাম্মদ হানিফ। ১৯৯৬-এর মার্চের শেষ সপ্তাহের গণআন্দোলনে মোহাম্মদ হানিফ তার নেতৃত্বে ‘জনতার মঞ্চ’ গঠন করেন যা তৎকালীন বিএনপি সরকারের পতনসহ আওয়ামী লীগের রাজনীতির জন্য টার্নিং পয়েন্ট তৈরি করে।
২০০৪ সালের ভয়াল ২১ আগস্ট রাজধানীর বঙ্গবন্ধু এ্যভিনিউয়ে বাংলাদেশ আওয়ামী লীগের সন্ত্রাসবিরোধী সমাবেশের ট্রাক মঞ্চে শেখ হাসিনার ওপর নারকীয় গ্রেনেড হামলার সময় নিজের জীবন তুচ্ছ করে মানবঢাল রচনা করে তার প্রিয় নেত্রী বর্তমান প্রধানমন্ত্রী শেখ হাসিনাকে রক্ষার প্রাণান্ত চেষ্টা করেন মোহাম্মদ হানিফ। একের পর এক ছোঁড়া গ্রেনেডের সামনে নির্ভয়ে পেতে দিলেন নিজেকে, শেখ হাসিনা প্রাণে রক্ষা পেলেও মারাত্মক আহত হন তিনি। মস্তিষ্কসহ দেহের বিভিন্ন অংশে অসংখ্য ঘাতক স্প্লিন্টার ঢুকে পড়ে। দীর্ঘদিনের চিকিত্সাতেও কোনো ফল হয়নি বরং মাথার গভীরে বিধে থাকায় অস্ত্রোপ্রচার করেও অপসারণ করা সম্ভব হয়নি।
কর্মজীবন
১৯৭১ সালে বাংলাদেশ স্বাধীন হওয়ার পর প্রথম জাতীয় সংসদে হানিফ হুইপ হিসাবে দায়িত্ব পালন করেন। ১৯৭৩ সালে বঙ্গবন্ধুর ছেড়ে দেয়া ঢাকা-১২ আসন থেকে জাতীয় সংসদ সদস্য নির্বাচিত হন এবং পরবর্তী সময়ে হুইপের দায়িত্ব পালন করেন। ১৯৭৬ সালে ঢাকা মহানগর আওয়ামী লীগের সভাপতি নির্বাচিত হন এবং আমৃত্যু সে দায়িত্ব পালন করেন।
১৯৯৪ সালের ৩০ জানুয়ারি অবিভক্ত ঢাকা সিটি কর্পোরেশনের প্রথম নির্বাচন অনুষ্ঠিত হয়, সে নির্বাচনে তিনি এক লাখেরও বেশি ভোটের ব্যবধানে ক্ষমতাসীন দল বিএনপির মির্জা আব্বাসকে পরাজিত করে প্রথম মেয়র নির্বাচিত হন। মার্চ ১২, ১৯৯৪ সাল থেকে এপ্রিল ৪, ২০০২ সাল পর্যন্ত তিনি ঢাকা সিটি কর্পোরেশনের মেয়র বা নগরপাল হিসাবে কাজ করেন। ঢাকা নগরের উন্নয়নে তিনি ব্যাপক ভূমিকা রাখেন। ফোয়ারা নির্মাণ, মাতৃসদন নির্মাণ, বনায়ন কর্মসূচি, ছিন্নমূল শিশু-কিশোরদের প্রশিক্ষণ ও পুনর্বাসন কেন্দ্র নির্মাণ, পৌর শিশুপার্ক নির্মাণ ইত্যাদি তার উল্লেখযোগ্য কাজ। নারী শিক্ষা বিস্তারে লক্ষ্মীবাজারে প্রতিষ্ঠা করেন ঢাকা মহানগর মহিলা কলেজ।
মৃত্যু
২০০৬-এর ৮ ফেব্রুয়ারি মুক্তাঙ্গনে এক সমাবেশে সভাপতির বক্তৃতা দেয়ার সময় তিনি হৃদরোগে আক্রান্ত হন। আগে মাথায় বিদ্ধ হওয়া স্পি্ন্টাররের প্রতিক্রিয়ায় পরবর্তী সময়ে তার শারীরিক অবস্থার অবনতি হয়। তীব্র যন্ত্রণা ভোগ করে দীর্ঘদিন চিকিৎসা শেষে ২৮ নভেম্বর ২০০৬ দিবাগত রাতে ৬২ বছর বয়সে ঢাকার এ্যাপোলো হাসপাতালে শেষ নিঃশ্বাস ত্যাগ করেন।
ব্যাবিলনের যুদ্ধ (৬৩৪)
ব্যাবিলনের যুদ্ধ হলো ৬৩৪ সালে সাসানীয় সাম্রাজ্য এবং রাশিদুন খিলাফতের সেনাবাহিনীর মধ্যে ব্যাবিলনে সংগঠিত একটি যুদ্ধ। মেসোপটেমিয়া বিজয়ের লক্ষ্যে মুসলিম আরবরা এই লড়াইটি জয়লাভ করেছিল।
গোলতলী ফ্লাস্ক
গোলতলী ফ্লাস্ক হল এক বিশেষ প্রকার ফ্লাস্ক যার মুখের অংশ সরু কিন্তু তলদেশ গোলাকৃতি হয়। গোলতলী ফ্লাস্ক গবেষণাগারে ব্যবহৃত কাচ নির্মিত যন্ত্রগুলির মধ্যে অন্যতম এবং এগুলি সাধারনত রাসায়নিক ও জৈব রাসায়নিক পরিক্ষায় ব্যবহৃত হয়। গোলতলী ফ্লাস্ক সাধারণত রাসায়নিক নিস্ক্রিয়তার জন্য ব্যবহার হয় এবং আধুনিক যুগে এই গোলতলী ফ্লাস্ক তাপ নিরোধক বোরোসিলিকেট কাচ দিয়ে তৈরি হয়। গোলতলী ফ্লাস্কের আকার লক্ষ্য করলে দেখা যাবে এর উপরের অংশ অর্থাৎ মুখের কাছের অংশ চোঙাকৃতি হয়, এই অংশকে বলা হয় গ্রীবা। দুটি ও তিনটি গ্রীবাযুক্ত গোলতলী ফ্লাস্কও হয়। গোলতলী ফ্লাস্ক ৫ মিলি. থেকে শুরু করে ২০ মিলি. পর্যন্ত বহু আকারের হয় এবং তাদের আয়তন সাধারনত তাদের গায়ে খোদিত থাকে। কারখানাগুলিতে এর চেয়ে বড় আকারের গোলতলী ফ্লাস্কও দেখতে পাওয়া যায়।
ব্যাবিলনের যুদ্ধ (৬৩৪)
প্রেক্ষাপট
খালিদ ইবনে আল-ওয়ালিদ সিরিয়ায় বাইজেন্টাইন সাম্রাজ্যের বিরুদ্ধে অভিযানের নেতৃত্ব দিতে গিয়ে ইতোমধ্যে ইরাকের মুসলিম সেনাবাহিনীর নেতৃত্ব ত্যাগ করেছিলেন। সেই সময়, হরমোজদ জদুহুয়ির নেতৃত্বে সাসানীয়রা খালিদ চলে যাওয়ার পরে মুসলিম বাহিনীকে পরীক্ষা করতে চেয়েছিল; তাই উভয় পক্ষই একে অপরকে হুমকি দিয়ে চিঠি বিনিময় করে। পরে আরবরা আল-হিরা থেকে ব্যাবিলনের কাছে তাদের যাত্রা শুরু করে।
গোলতলী ফ্লাস্ক
গ্রীবা অংশের প্রান্তে সাধারণত শঙ্কু আকৃতির গ্রাউন্ড কাচের জোড়গুলি থাকে। এগুলি্র নির্দিষ্ট মাপ থাকে এবং গবেষণার প্রয়োজনে সেই নির্দিষ্ট মানের সঙ্গে সঙ্গতিপূর্ণ যে কোনও যন্ত্রাংশ এই কাচের জোড়গুলিতে সাময়িকভাবে যুক্ত করা সম্ভব। ২৫০ মিলি. আয়তনের বড় ফ্লাস্কের জন্য কাচের জোড় এবং যন্ত্রাংশের নির্দিষ্ট মাপ হল, ২৪/২০ এবং ছোট আকৃতির ফ্লাস্কের জন্য এই মান ১৪/২০ অথবা ১৯/২২।
গোলতলী ফ্লাস্কের নিম্নদেশ বৃত্তাকার হয় তাই এদের সোজাভাবে বসানর জন্য কর্ক বলয় বা কর্ক রিং-এর প্রয়োজন হয়। ব্যবহারের সময় গোলতলী ফ্লাস্কের গ্রীবার কাছে একটি ক্ল্যাম্পের সাহায্যে স্ট্যান্ডের উপর খাড়া করে রাখা হয়।
রাসায়নিক অস্ত্র প্রচলনের বাস্তবায়নকারী সংস্থা ওপিসডাব্লুটির লোগোতে একটি গোলতলী ফ্লাস্কের চিহ্ন প্রদর্শিত আছে।
ব্যবহার
গোলতলী ফ্লাস্কের মধ্যে কোন তরলকে রেখে যখন তাকে উত্তপ্ত করা হয় তখন ফ্লাস্কের নিম্নাংশের গোল আকৃতির জন্য এর মধ্যবর্তী তরলের প্রত্যেক অংশ সমানভাবে উত্তপ্ত হয়। সেইকারনেই কোন তরল পদার্থ উত্তপ্ত করার সময় গোলতলী ফ্লাস্কের ব্যবহার সবচেয়ে বেশি হয়। রসায়নবিদরা পাতন প্রক্রিয়ায় গোলতলী ফ্লাস্কের ব্যবহার করে এবং এই কারনে এরা পাতনকারী ফ্লাস্ক নামেও পরিচিত। ঘূর্ণায়মান বাষ্পীভবন যন্ত্রে একক গ্রীবাযুক্ত গোলতলী ফ্লাস্ক পাতন প্রক্রিয়ায় জন্যও ব্যবহার হয়।
গোলাকার আকৃতির বৈশিষ্ট্য হল তার উপর কোন বাহ্যিক চাপ প্রয়োগ হলে তা তার তলদেশের সর্বত্র সমানভাবে বিভাজিত হয়, সেই কারনেই গোলতলী ফ্লাস্ক বায়ুশূন্য স্থানে সহজে ক্ষতিগ্রস্ত হয়না।
রসায়নবিদরা পরীক্ষাগারে রাসায়নিক বিক্রিয়ায়, বিশেষত পরিমাণগত রাসায়নিক সংশ্লেষণে গোলতলী ফ্লাস্কের ব্যবহার করেন। এক বিশেষ ছোট পাথরচুর্ন‌ -এর আকৃতির পদার্থ যার নাম বয়লিং চিপ্স, সেই বয়লিং চিপ্স পাতন প্রক্রিয়ার জন্য অথবা তরলকে গরম করার সময় ফ্লাস্কে যুক্ত করা হয়। এই পদার্থটি প্রধানত নিউক্লিয়েশনের জন্য ব্যবহৃত হয়। নিউক্লিয়েশন আসলে এমন এক প্রক্রিয়া যেখানে  সুরক্ষার কারনে কোন পদার্থকে হঠাৎ করে খুব বেশি গরম হওয়ার হাত থেকে প্রতিরোধ করা হয়।
গোলতলী ফ্লাস্কের সরু মুখের জন্য এর ভেতরের তরল পদার্থকে ঘাঁটানো ও নাড়ানোর একটু অসুবিধা হয়। গবেষণাগারে ব্যবহারকারী কাচ বা অন্য যে কোন পদার্থের নির্মিত আলোড়নকারী দন্ড এই কাজে ব্যবহারযোগ্য। গোলতলী ফ্লাস্কের তুলনায় এরলনেমির ফ্লাস্কের তরলকে আলোড়িত করা ও নাড়ানো অনেক বেশি সুবিধাজনক। কিছু কিছু প্রতিপ্রবাহ জনিত রাসায়নিক প্রক্রিয়ার জন্য বিদ্যুতসঞ্চয়ী যন্ত্রকে ফ্লাস্কের গ্রীবা অংশের সাথে সংযুক্ত করা হয়। কিছু কিছু ফ্লাস্কে অতিরিক্ত গ্রীবা অংশ থাকে যাতে থার্মোমিটার বা অন্য কোন আনুসঙ্গিক যন্ত্র যুক্ত করতে অথবা কোন আলোড়নকারী দণ্ডকে তার মধ্যে দিয়ে ঢুকিয়ে ফ্লাস্কের ভেতরের তরল আলোড়িত করতে ব্যবহার হয়।
বৈধতা
মার্কিন যুক্তরাষ্ট্রে, কোনও ব্যক্তির পক্ষে তিনটি গ্রীবাযুক্ত গোলতলী ফ্লাস্কের মালিকানা, উৎপাদন, ক্রয় বা বিক্রি করা অবৈধ। তবে আইনী ক্রিয়াকলাপের জন্য তিনটি গ্রীবাযুক্ত গোলতলী ফ্লাস্ক ব্যবহার, উৎপাদন করা, কেনা বেচা করা অবৈধ নয়।
কবিরহাট পৌরসভা
কবিরহাট পৌরসভা বাংলাদেশের নোয়াখালী জেলার অন্তর্গত একটি পৌরসভা।
আয়তন
কবিরহাট পৌরসভার আয়তন ১০.৯৩ বর্গ কিলোমিটার।
অবস্থান ও সীমানা
কবিরহাট উপজেলার মধ্যাংশে কবিরহাট পৌরসভার অবস্থান। এ পৌরসভার উত্তরে নরোত্তমপুর ইউনিয়ন, পশ্চিমে সুন্দলপুর ইউনিয়ন, দক্ষিণে ঘোষবাগ ইউনিয়ন, পূর্বে ধানশালিক ইউনিয়ন এবং উত্তর-পূর্বে বাটইয়া ইউনিয়ন অবস্থিত।
প্রশাসনিক এলাকা
কবিরহাট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ। এটি একটি খ শ্রেণীর পৌরসভা। ওয়ার্ডভিত্তিক কবিরহাট পৌরসভার এলাকাসমূহ হল:
প্রতিষ্ঠাকাল
১ ডিসেম্বর, ১৯৯৭ সালে কবিরহাট পৌরসভা প্রতিষ্ঠা লাভ করে।
শিক্ষা ব্যবস্থা
২০১১ সালের আদমশুমারি অনুযায়ী কবিরহাট পৌরসভার স্বাক্ষরতার হার ৬১.৭%। এ পৌরসভায় ১টি কলেজ, ২টি মাধ্যমিক বিদ্যালয় এবং ৮টি প্রাথমিক বিদ্যালয় রয়েছে।
শিক্ষা প্রতিষ্ঠান
কলেজ
মাধ্যমিক বিদ্যালয়
প্রাথমিক বিদ্যালয়
জনপ্রতিনিধি
বর্তমান পরিষদ
বুদ্ধিমান পরিবহন ব্যবস্থা
থাম্ব| আইটিএস [[গ্রাফিক্যাল ইউজার ইন্টারফেস|গ্রাফিকাল ইউজার ইন্টারফেস, হাঙ্গেরিয়ান হাইওয়ে নেটওয়ার্ক এবং এর ডেটা পয়েন্টগুলি প্রদর্শন করছে]] বুদ্ধিমান পরিবহন ব্যবস্থা ( আইটিএস ) একটি উন্নত অ্যাপ্লিকেশন, যার লক্ষ্য পরিবহন এবং ট্র্যাফিক পরিচালনার বিভিন্ন শাখায় অভিনব সেবা সরবরাহ করা এবং ব্যবহারকারীদের আরও ভালভাবে অবহিত করার মাধ্যমে নিরাপদ, আরও সমন্বিত এবং পরিবহন নেটওয়ার্কের আরো স্মার্ট ব্যবহার নিশ্চিত করা।
এই প্রযুক্তিগুলির মধ্যে অন্তর্ভুক্ত- দুর্ঘটনা ঘটলে জরুরি সেবার ডাক দেওয়া, ক্যামেরা ব্যবহার করে ট্রাফিক আইন ব চিহ্নের প্রয়োগ- যা পরিস্থিতির উপর ভিত্তি করে স্পিড লিমিট পরিবর্তন করে।
যদিও আইটিএস সব রকমের পরিবহন সেবায় উল্লেখযোগ্য, তবে ইউরোপীয় ইউনিয়নের দিকনির্দেশনা 2010/40 / ইইউ, জুলাই 7, 2010 তারিখে প্রণীত, আইটিএস কে এমন একটি সিস্টেম হিসেবে সংজ্ঞায়িত করে, যেখানে সড়ক পরিবহন খাত, পরিকাঠামো ব্যবস্থা সহ, যানবাহন এবং ব্যবহারকারী এবং ট্র্যাফিক পরিচালনা এবং গতিশীলতা পরিচালনার পাশাপাশি ট্রান্সপোর্টের অন্যান্য পদ্ধতিগুলির সাথে ইন্টারফেসের জন্য তথ্য ও যোগাযোগ প্রযুক্তি ব্যবহার করা হয়। আইটিএস বিভিন্ন পরিস্থিতিতে পরিবহণের দক্ষতা এবং সুরক্ষা বৃদ্ধি করতে পারে, যেমন সড়ক পরিবহন, ট্র্যাফিক ব্যবস্থাপনা, গতিশীলতা ইত্যাদি ব্যস্ত রাস্তাগুলির যানচলাচল সক্ষমতা বাড়াতে এবং ভ্রমণের সময় কমাতে বিশ্বজুড়ে আইটিএস প্রযুক্তি গ্রহণ করা হচ্ছে।
পটভূমি
উন্নয়নশীল বিশ্বে গ্রামীণ থেকে শহুরে আবাসে স্থানান্তর ভিন্নভাবে এগিয়েছে। উন্নয়নশীল বিশ্বের অনেক অঞ্চল উল্লেখযোগ্য মোটরাইজেশন এবং শহরতলির গঠন ছাড়াই নগরায়িত হয়েছে । জনসংখ্যার একটি সামান্য অংশ অটোমোবাইল কিনতে পারে তবে অটোমোবাইলগুলি এই মাল্টিমোডাল ট্রান্সপোর্ট সিস্টেমগুলিতে প্রচুর ভিড় বাড়িয়ে তোলে। সেইসাথে এগুলি যথেষ্ট বায়ু দূষণ করে, একটি গুরুত্বপূর্ণ সুরক্ষা ঝুঁকি সৃষ্টি করে এবং সমাজে বৈষম্যের বোধ বৃদ্ধি করে। উচ্চ জনসংখ্যার ঘনত্ব হাঁটা, সাইকেল পরিবহন, মোটরসাইকেল, বাস এবং ট্রেনের বহু মডেল সিস্টেম দ্বারা সমর্থিত হতে পারে।
উন্নয়নশীল বিশ্বের অন্যান্য অংশ যেমন চীন, ভারত এবং ব্রাজিল এর বেশিরভাগ অঞ্চল পল্লী থেকে যায় তবে দ্রুত নগরায়িত ও শিল্পায়িত হচ্ছে । এই অঞ্চলগুলিতে জনসংখ্যার মোটরচরণের পাশাপাশি একটি মোটরযুক্ত অবকাঠামো তৈরি করা হচ্ছে। সম্পদের বিশাল বৈষম্য নির্দেশ করে যে জনসংখ্যার কেবলমাত্র একটি অংশ মোটরাইজড এবং তাই দরিদ্রদের জন্য অত্যন্ত ঘন মাল্টিমোডাল পরিবহন ব্যবস্থা ধনী ব্যক্তিদের জন্য অত্যন্ত মোটর চালিত পরিবহন ব্যবস্থাকে ছাড়িয়ে যায়।
ইচিনেসিয়া
ইচিনেসিয়ার নাম
আমেরিকান শঙ্কু ফুল, ব্ল্যাক স্যাম্পসন, ব্ল্যাক সুসানস, ব্রাউনেরিয়া অ্যাঙ্গুস্টিফোলিয়া, ব্রাউনেরিয়া প্যালিডা, ব্রাউনেরিয়া পুরপুরিয়া, কম্ব ফ্লাওয়ার, কোনফ্লাওয়ার, ইচিনেসিয়া অ্যাঙ্গুস্টিফোলিয়া, ইচিনেসিয়া প্যালিডা, ইচিনেসিয়া পুরপুরিয়া, ইচিনেসিয়া সেরোটিন, ইচিনেসিয়া স্পেসিওসেইচিনা, সেরোটিন বেগুনী কনফ্লাওয়ার রক-আপ-হ্যাট, রোটার সোনেনহুট, রুডবেকিয়া পুরপুরিয়া, রুডবেকি পোরপ্রে, শ্মলব্লেট্রিজ কেগেলব্লুমেনউর্জেল, শ্মলব্লেট্রিগার সোনেনহুট, স্কার্ভি রুট, স্নেকরুট, সোনেনহুটউর্জেল।
প্রাপ্তিস্থান
মার্কিন যুক্তরাষ্ট্রের রকি পর্বতমালার পূর্বে অবস্থিত। এটি পশ্চিম রাজ্যের পাশাপাশি কানাডা এবং ইউরোপেও জন্মে।
বর্ণনা
ইচিনেসিয়া হল একটি ভেষজ যা মার্কিন যুক্তরাষ্ট্রের রকি পর্বতমালার পূর্বে অবস্থিত। এটি পশ্চিম রাজ্যের পাশাপাশি কানাডা এবং ইউরোপেও জন্মে। ইচিনেসিয়া উদ্ভিদের বেশ কয়েকটি প্রজাতি এর পাতা, ফুল এবং মূল থেকে ঔষধ তৈরি করতে ব্যবহৃত হয়। গ্রেট প্লেইন ভারতীয় উপজাতিরা ঐতিহ্যবাহী ভেষজ প্রতিকারে ইচিনেসিয়া ব্যবহার করত। পরে, বসতি স্থাপনকারীরা ভারতীয়দের উদাহরণ অনুসরণ করে এবং ঔষধের উদ্দেশ্যেও ইচিনেসিয়া ব্যবহার শুরু করে। কিছু সময়ের জন্য, 1916-1950 সাল পর্যন্ত ইউএস ন্যাশনাল ফর্মুলারিতে তালিকাভুক্ত হওয়ার ফলে ইচিনেসিয়া সরকারি মর্যাদা উপভোগ করেছিল।, অ্যান্টিবায়োটিক আবিষ্কারের সাথে সাথে মার্কিন যুক্তরাষ্ট্রে ইচিনেসিয়ার ব্যবহার সুবিধার বাইরে পড়েছিল। কিন্তু এখন, লোকেরা আবার ইচিনেসিয়ার প্রতি আগ্রহী হয়ে উঠছে কারণ কিছু অ্যান্টিবায়োটিক নির্দিষ্ট ব্যাকটেরিয়ার বিরুদ্ধে আগের মতো কাজ করে না।
বৈশিষ্ট্য
ইচিনেসিয়াEchinacea কোন মাস বপন করা, রোপণ করা এবং ফসল তোলার জন্য সবচেয়ে ভালো তা দেখানো একটি টেবিল। ফুল জানুয়ারিতে গাছে ফুল আসে না ফেব্রুয়ারিতে গাছে ফুল আসে না মার্চ মাসে গাছে ফুল আসে না এপ্রিল মাসে গাছে ফুল আসে না মে মাসে গাছে ফুল আসে না জুন মাসে গাছে ফুল আসে জুলাই মাসে গাছে ফুল ফোটে গাছে আগস্টে ফুল আসে সেপ্টেম্বরে গাছে ফুল আসে অক্টোবরে গাছে ফুল আসে না নভেম্বর মাসে গাছে ফুল আসে না ডিসেম্বরে গাছে ফুল আসে নাপাতার রঙ:সবুজ মুখ্য সুবিধা: বন্যপ্রাণীর কাছে আকর্ষণীয় ফুল সমৃদ্ধ মাটি পছন্দ করে ইচিনেসিয়াস সাম্প্রতিক বছরগুলিতে জনপ্রিয়তা বৃদ্ধি পেয়েছে, ভেষজ ঔষধে তাদের ব্যবহারের জন্য পরিচিত, এই ভেষজ বহুবর্ষজীবীগুলির মধ্যে একটি কেন্দ্রীয় শঙ্কুযুক্ত সুন্দর, ডেইজির মতো ফুল রয়েছে, তাই তাদের সাধারণ নাম, শঙ্কু ফুল। এগুলি বাড়তে সহজ কারণ তারা বেশিরভাগ মাটি সহ্য করে (খুব শুষ্ক মাটি ব্যতীত), এবং তাদের শক্ত ডালপালা মানে দাড় করা অপ্রয়োজনীয়। Echinacea purpurea, বেগুনি coneflower নামেও পরিচিত, গোলাপী ফুল এবং কেন্দ্রে একটি বড়, কমলা-বাদামী শঙ্কু রয়েছে। এটি কুটির-শৈলী বা ভেষজ সীমানার মাঝখানে বা পিছনের দিকে বা প্রেইরি-স্টাইল রোপণ পদ্ধতিতে ঘাস এবং রুডবেকিয়াসের মধ্যে বাড়তে পারে। এটা প্রতিকূল আবহাওয়া প্রতিরোধী এবং staking প্রয়োজন নেই. ফুল দীর্ঘজীবী, কাটার জন্য চমৎকার এবং পরাগায়নকারীদের কাছে অত্যন্ত আকর্ষণীয়। উচ্চতা, ফুলের রঙ এবং শঙ্কু আকারে ইচিনেসিয়ার অনেক জাত রয়েছে। এর মধ্যে রয়েছে খাটো, গাঢ় গোলাপি 'ম্যাগনাস' এবং ছোট, ফ্যাকাশে গোলাপি 'মিস্ত্রা'। পূর্ণ রোদে সুনিষ্কাশিত মাটিতে Echinacea purpurea বাড়ান। ফুল ম্লান হওয়ার সাথে সাথে তারা আরও গঠনে উত্সাহিত করে, তবে শরত্কালে পাখিদের জন্য বীজগুলি রেখে যায়। পরের বসন্তে সেগুলি কেটে ফেলুন, যখন নতুন পাতা ফুটে উঠবে। শরৎকালে ভালোভাবে পচা সার বা কম্পোস্ট দিয়ে ইচিনেশিয়া মালচ করুন। শরৎ বা বসন্তে ঘনবসতিপূর্ণ ক্লাম্প তুলুন।
ব্যবহারসমূহ
ইচিনেসিয়া ব্যাপকভাবে সংক্রমণের বিরুদ্ধে লড়াই করতে ব্যবহৃত হয়, বিশেষ করে সাধারণ সর্দি ফ্লু এবং অন্যান্য উপরের শ্বাসযন্ত্রের সংক্রমণ। কিছু লোক সর্দির প্রথম লক্ষণে ইচিনেসিয়া গ্রহণ করে, এই আশায় যে তারা সর্দির বিকাশ থেকে রক্ষা করতে সক্ষম হবে। অন্যান্য লোকেরা ঠান্ডা লক্ষণগুলি শুরু হওয়ার পরে ইচিনেসিয়া গ্রহণ করে, এই আশায় যে তারা লক্ষণগুলিকে কম গুরুতর করে তুলতে পারে। •ইচিনেসিয়া মূত্রনালীর সংক্রমণ, যোনি খামির সংক্রমণ, হারপিস, এইচআইভি এইডস, হিউম্যান প্যাপিলোমা ভাইরাস (এইচপিভি), রক্ত প্রবাহের সংক্রমণ (সেপ্টিসেমিয়া), টনসিলাইটিস স্ট্রেপ্টোকক্কাস সংক্রমণ, সিফিলিস, টাইফয়েড, ম্যালেরিয়া, কানের সংক্রমণ সহ অন্যান্য অনেক সংক্রমণের বিরুদ্ধেও ব্যবহৃত হয়। •সোয়াইন ফ্লু, আঁচিল এবং নাক ও গলার সংক্রমণ যাকে ডিপথেরিয়া বলে। •অন্যান্য ব্যবহারের মধ্যে রয়েছে উদ্বেগ, কম শ্বেত রক্ত কণিকার সংখ্যা, দীর্ঘস্থায়ী ক্লান্তি সিন্ড্রোম (CFS), রিউমাটয়েড আর্থ্রাইটিস মাইগ্রেন, অ্যাসিড বদহজম, ব্যথা মাথা ঘোরা র‍্যাটলস্নেক কামড়, মনোযোগের ঘাটতি-অতি-অতিক্রিয়াজনিত ব্যাধি (ADHD), এবং ব্যায়ামের কর্মক্ষমতা উন্নত করা। •কখনও কখনও লোকেরা ফোঁড়া মাড়ির রোগ, ফোড়া, ত্বকের ক্ষত, আলসার, পোড়া একজিমা, সোরিয়াসিস, সূর্য-সম্পর্কিত ত্বকের ক্ষতি, হারপিস সিমপ্লেক্স, খামির সংক্রমণ, মৌমাছির হুল, সাপ এবং মশার কামড় এবং হেমোরয়েডের চিকিত্সার জন্য তাদের ত্বকে ইচিনেসিয়া প্রয়োগ করে। •ইচিনেসিয়া যোনি খামির সংক্রমণ এবং মূত্রনালীর সংক্রমণ (ইউটিআই) চিকিত্সার জন্য একটি ইনজেকশন হিসাবেও ব্যবহৃত হয়। •বাণিজ্যিকভাবে উপলব্ধ ইচিনেসিয়া পণ্যগুলি ট্যাবলেট, জুস এবং চা সহ বিভিন্ন আকারে আসে। •বাজারে কিছু ইচিনেসিয়া পণ্যের গুণমান নিয়ে উদ্বেগ রয়েছে। ইচিনেসিয়া পণ্যগুলিকে প্রায়শই ভুল লেবেল দেওয়া হয়, এবং লেবেল দাবি থাকা সত্ত্বেও কিছুতে ইচিনেসিয়া নাও থাকতে পারে।" প্রমিত" শব্দটি দ্বারা প্রতারিত হবেন না। এটি অগত্যা সঠিক লেবেলিং নির্দেশ করে না। এছাড়াও, কিছু ইচিনেসিয়া পণ্য সেলেনিয়াম, আর্সেনিকএবং সীসা দ্বারা দূষিত হয়েছে। ল্যাবরেটরি গবেষণা পরামর্শ দেয় যে ইচিনেসিয়া শরীরের রোগ প্রতিরোধ ক্ষমতাকে উদ্দীপিত করতে পারে, তবে মানুষের মধ্যে এটি ঘটে এমন কোনো প্রমাণ নেই। ইচিনেসিয়াতে এমন কিছু রাসায়নিক রয়েছে যা খামির এবং অন্যান্য ধরনের ছত্রাককে সরাসরি আক্রমণ করতে পারে বলে মনে হয়।
ক্ষতিকর দিক
স্বল্প মেয়াদে মুখ দিয়ে নেওয়া হলে বেশিরভাগ লোকের জন্য ইচিনেসিয়া সম্ভবত নিরাপদ। Echinacea এর বিভিন্ন তরল এবং কঠিন ফর্ম 10 দিন পর্যন্ত নিরাপদে ব্যবহার করা হয়েছে। ই এছাড়াও কিছু পণ্য আছে, যেমন Echinaforce (A. Vogel Bioforce AG, Switzerland) যেগুলো 6 মাস পর্যন্ত নিরাপদে ব্যবহার করা হয়েছে। •কিছু পার্শ্বপ্রতিক্রিয়া রিপোর্ট করা হয়েছে যেমন জ্বর, বমি বমি ভাব, বমি, অপ্রীতিকর স্বাদ, পেটে ব্যথাডায়রিয়া, গলা ব্যথা শুকনো মুখ, মাথাব্যথা, জিহ্বার অসাড়তা, মাথা ঘোরা, অনিদ্রা, বিভ্রান্তি, এবং জয়েন্ট এবং পেশী ব্যথা। বিরল ক্ষেত্রে, ইচিনেসিয়া লিভারের প্রদাহ সৃষ্টি করে বলে জানা গেছে। •ত্বকে ইচিনেসিয়া প্রয়োগ করলে লালভাব, চুলকানি বা ফুসকুড়ি হতে পারে। •ইচিনেসিয়া শিশু এবং প্রাপ্তবয়স্কদের মধ্যে অ্যালার্জির প্রতিক্রিয়া সৃষ্টি করতে পারে যাদের রাগউইড, মা, গাঁদা বা ডেইজিতে অ্যালার্জি রয়েছে। আপনার যদি অ্যালার্জি থাকে তবে ইচিনেসিয়া নেওয়ার আগে আপনার স্বাস্থ্যসেবা প্রদানকারীর সাথে যোগাযোগ করতে ভুলবেন না। সাধারণ সর্দি বিশ্বের সবচেয়ে সাধারণ অসুস্থতাগুলির মধ্যে একটি।
বিশেষ সতর্কতা ও সতর্কতা
•শিশু : স্বল্পমেয়াদে মুখ দিয়ে নেওয়া হলে ইচিনেসিয়া সম্ভবত নিরাপদ। এটি 2-11 বছর বয়সী বেশিরভাগ শিশুদের জন্য নিরাপদ বলে মনে হচ্ছে।, এই শিশুদের মধ্যে প্রায় 7% একটি ফুসকুড়ি অনুভব করতে পারে যা অ্যালার্জির প্রতিক্রিয়ার কারণে হতে পারে। কিছু উদ্বেগ রয়েছে যে কিছু বাচ্চাদের মধ্যে ইচিনেসিয়ার অ্যালার্জির প্রতিক্রিয়া আরও গুরুতর হতে পারে। এই কারণে, কিছু নিয়ন্ত্রক সংস্থা 12 বছরের কম বয়সী শিশুদের ইচিনেসিয়া দেওয়ার বিরুদ্ধে সুপারিশ করেছে। •গর্ভাবস্থা : স্বল্পমেয়াদে মুখ দিয়ে নেওয়া হলে ইচিনেসিয়া সম্ভবত নিরাপদ। কিছু প্রমাণ রয়েছে যে গর্ভাবস্থার প্রথম ত্রৈমাসিকে ভ্রূণের ক্ষতি না করে ইচিনেসিয়া গ্রহণ করা নিরাপদ হতে পারে। কিন্তু যতক্ষণ না এটি অতিরিক্ত গবেষণার দ্বারা নিশ্চিত না হয়, ততক্ষণ নিরাপদে থাকা এবং ব্যবহার এড়িয়ে চলাই ভালো। •বুকের দুধ খাওয়ানো : আপনি যদি বুকের দুধ খাওয়ান তবে ইচিনেসিয়া নেওয়ার নিরাপত্তা সম্পর্কে যথেষ্ট নির্ভরযোগ্য তথ্য নেই। নিরাপদে থাকুন এবং ব্যবহার এড়িয়ে চলুন। •অ্যালার্জির প্রতি উত্তরাধিকারসূত্রে প্রাপ্ত প্রবণতা (অ্যাটোপি) : এই অবস্থার লোকেদের ইচিনেসিয়াতে অ্যালার্জির প্রতিক্রিয়া হওয়ার সম্ভাবনা বেশি থাকে। আপনার যদি এই অবস্থা থাকে তবে ইচিনেসিয়ার সংস্পর্শ এড়ানো ভাল। "অটো-ইমিউন ডিসঅর্ডার" যেমন মাল্টিপল স্ক্লেরোসিস (এমএস), লুপাস (সিস্টেমিক লুপাস এরিথেমাটোসাস, এসএলই), •রিউমাটয়েড আর্থ্রাইটিস (আরএ), পেমফিগাস ভালগারিস নামে একটি ত্বকের ব্যাধি বা অন্যান্য : ইচিনেসিয়া ইমিউন সিস্টেমের উপর প্রভাব ফেলতে পারে যে এই অবস্থা খারাপ করতে পারে. আপনার যদি অটো-ইমিউন ডিসঅর্ডার থাকে তবে ইচিনেসিয়া গ্রহণ করবেন না।
তেলেঙ্গানা
তেলেঙ্গানা (తెలంగాణ, ; ;, ) হল দক্ষিণ ভারতের একটি রাজ্য। ১৯৪৭ সাল পর্যন্ত এই অঞ্চল নিজাম-শাসিত হায়দ্রাবাদ দেশীয় রাজ্যের (মেদক ও ওয়ারঙ্গল বিভাগ) অন্তর্ভুক্ত ছিল। ভারত অধিরাজ্যের অন্তর্ভুক্ত হওয়ার পরও ১৯৪৮ সাল পর্যন্ত এই অঞ্চল হায়দ্রাবাদ রাজ্যের অন্তর্গত ছিল পরে এটি ভারতের অন্তর্ভুক্ত হয়।। ১৯৫৬ সালে হায়দ্রাবাদ রাজ্য অবলুপ্ত হয়ে অন্ধ্র রাজ্য এবং হায়দ্রাবাদ রাজ্যের তেলেঙ্গানা অঞ্চল যুক্ত হয়ে অন্ধ্রপ্রদেশ রাজ্য গঠিত হয়। ২০১৪ সালের ২ জুন অন্ধ্রপ্রদেশ পুনর্গঠন আইন অনুসারে, অন্ধ্রপ্রদেশ রাজ্যের উত্তর-পশ্চিমাঞ্চলের ১০টি জেলা নিয়ে তেলেঙ্গানা রাজ্য গঠিত হয়। হায়দ্রাবাদ শহর তেলেঙ্গানা ও অন্ধ্রপ্রদেশ রাজ্যের যৌথ রাজধানীর মর্যাদা পাবে দশ বছরের জন্য।
তেলেঙ্গানা রাজ্যের উত্তর ও উত্তর-পশ্চিমে মহারাষ্ট্র, পশ্চিমে কর্ণাটক, উত্তর-পূর্বে ছত্তিশগড় এবং দক্ষিণ ও পূর্বে অন্ধ্রপ্রদেশ রাজ্য। তেলেঙ্গানার আয়তন ও জনসংখ্যা ৩৫, ২৮৬, ৭৫৭ (২০১১ সালের জনগণনা অনুসারে)। হায়দ্রাবাদ, ওয়ারঙ্গল, নিজামাবাদ ও করিমনগর এই রাজ্যের চারটি বৃহত্তম শহর।
নাম ব্যুৎপত্তি
মনে করা হয়, "তেলেঙ্গানা" নামটি "তেলুগু" শব্দটি থেকে এসেছে। এই শব্দের দ্বারা তেলুগু ভাষাভাষী-অধ্যুষিত অঞ্চলটিকে বোঝায়। "ত্রিলিঙ্গ দেশ" কথাটি "তেলেঙ্গানা" শব্দের মূল উৎস। এই শব্দের অর্থ "তিন লিঙ্গের দেশ"। প্রচলিত হিন্দু কিংবদন্তি অনুসারে, শিব লিঙ্গের আকারে কালেশ্বরম, শ্রীশৈলম ও দ্রাক্ষারাম পর্বতে আবির্ভূত হয়েছিলেন। এই তিন পর্বতমালা ত্রিলিঙ্গ দেশের তিন সীমানা নির্দেশ করত। এই "ত্রিলিঙ্গ দেশ" কথাটি থেকেই "থেলিঙ্গ", "তেলুঙ্গা", "তেলুগু" কথাটি এসেছে।
পূর্বতন হায়দ্রাবাদ রাজ্যের মারাঠি-অধ্যুষিত অঞ্চল মারাঠওয়াড়ার থেকে তেলুগু-অধ্যুষিত অঞ্চলটিকে আলাদা করে বোঝাতে "তেলেঙ্গানা" কথাটি ব্যবহৃত হত।.
"তেলেঙ্গানা" শব্দটির সবচেয়ে পুরনো উল্লেখগুলির মধ্যে একটি হল মালিক মকবুলের নাম। তাকে "তিলঙ্গানি" বলা হত। এটির অর্থ ছিল, তিনি তিলঙ্গানা অঙ্গলের মানুষ ছিলেন। মালিক মকবুল হিন্দু পরিবারে জন্মগ্রহণ করেছিলেন। তার নাম ছিল যুগন্ধর। তিনি দাদি নগদেবের পুত্র এবং ওয়ারঙ্গল দুর্গের (তেলুগু নাম "কটক পালুডু") সেনানায়ক ছিলেন।
প্রাচীন যুগ
প্রাচীনকালে করিমনগরের কোটিলিঙ্গল ছিল ষোড়শ মহাজনপদের অন্তর্গত অস্মক জনপদের রাজধানী। এই অঞ্চলে প্রাক-সাতবাহন রাজাদের মুদ্রা পাওয়া গিয়েছে। সাতবাহন রাজবংশের প্রতিষ্ঠাতা চিমুখ ও পরবর্তী রাজাদের তাম্রমুদ্রাও এখানে পাওয়া গিয়েছে।
সাতবাহন রাজবংশ (খ্রিস্টপূর্ব ২৩০ অব্দ থেকে ২২০ খ্রিষ্টাব্দ) এই অঞ্চলের প্রধান শক্তিতে পরিণত হয়েছিল। এই রাজবংশের উৎস ছিল গোদাবরী ও কৃষ্ণা নদীর মধ্যবর্তী অঞ্চল। সাতবাহন রাজবংশের পতনের পর বাকাটক, বিষ্ণুকুণ্ডিনা, চালুক্য, রাষ্ট্রকূট ও পশ্চিম চালুক্য রাজবংশ এই অঞ্চল শাসন করেছিল।
কুতুবশাহি ও নিজাম
চতুর্দশ শতাব্দীতে তেলেঙ্গানা অঞ্চলটি দিল্লি সুলতানির অধীনে আসে। এরপর তেলেঙ্গানা অঞ্চল বাহমনি সুলতানির অন্তর্ভুক্ত হয়। ১৫১৮ খ্রিষ্টাব্দে গোলকুন্ডার শাসনকর্তা কুলি কুতুব মুল্ক বাহমনি সুলতানির বিরুদ্ধে বিদ্রোহ ঘোষণা করে কুতুবশাহি রাজবংশ প্রতিষ্ঠা করেন। ১৬৮৭ খ্রিষ্টাব্দের ২১ সেপ্টেম্বর দীর্ঘ এক বছর গোলকুন্ডা দুর্গ অবরোধের পর মুঘল সম্রাট আওরঙ্গজেব গোলকুন্ডা সুলতানি দখল করেন।
১৭১২ খ্রিষ্টাব্দে কামারুদ্দিন খানকে "নিজাম-উল-মুল্ক" (অর্থাৎ, "রাজ্যের শাসনকর্তা") উপাধি দিয়ে দাক্ষিণাত্যের শাসনকর্তা নিযুক্ত করা হয়। ১৭২৪ খ্রিষ্টাব্দে তিনি মুবারিজ খানকে পরাজিত করে "দাক্ষিণাত্য সুবা"র স্বায়ত্তশাসন প্রতিষ্ঠা করেন। তিনি আসিফ জাহ নাম গ্রহণ করেছিলেন। তাঁর সময় থেকেই আসিফ জাহি রাজবংশের সূচনা। তিনি অঞ্চলটির নাম দেন হায়দ্রাবাদ দাক্ষিণাত্য। তাঁর পরবর্তী শাসকেরাও "নিজাম-উল-মুল্ক" উপাধিটি ব্যবহার করতেন। এই জন্য তাদের আসিফ জাহি নিজাম বা হায়দ্রাবাদের নিজাম বলা হত। মেদক ও ওয়ারঙ্গল শাসন করতেন নিজামরা।
১৭৪৮ খ্রিষ্টাব্দে প্রথম আসিফ জাহের মৃত্যুর পর তার পুত্রদের মধ্যে সিংহাসনের অধিকার নিয়ে বিরোধ বাঁধে। সুযোগসন্ধানী প্রতিবেশী রাজ্য ও সাম্রাজ্যবাদী বিদেশি শক্তিগুলিও এই বিরোধে সমর্থন জানায়। ১৭৬৯ সালে হায়দ্রাবাদ শহরটি নিজামদের আনুষ্ঠানিক রাজধানীতে পরিণত হয়। ব্রিটিশ আমলে হায়দ্রাবাদ রাজ্য ব্রিটিশ সাম্রাজ্যের করদ রাজ্যে পরিণত হয়।
স্বাধীনতা-পরবর্তী যুগ
১৯৪৭ সালে ভারত যখন ব্রিটিশ সাম্রাজ্যের শাসন থেকে স্বাধীনতা লাভ করে, তখন হায়দ্রাবাদের নিজাম ভারত অধিরাজ্যে যোগ না দিয়ে দেশীয় রাজ্যের বিশেষ স্বীকৃতি ভোগ করতে চান। ১৯৪৮ সালের ১৭ সেপ্টেম্বর অপারেশন পোলোর মাধ্যমে ভারত সরকার হায়দ্রাবাদ রাজ্য অধিগ্রহণ করে। ১৯৫০ সালের ২৬ জানুয়ারি, ভারত সরকার এম. কে. ভেল্লোডি নামে এক সরকারি আধিকারিককে হায়দ্রাবাদ রাজ্যের প্রথম মুখ্যমন্ত্রী হিসেবে নিয়োগ করে। তিনি মাদ্রাজ রাজ্য ও বোম্বাই রাজ্যের ইংরেজি-শিক্ষিত প্রশাসকদের সাহায্যে রাজ্য পরিচালনা করতেন। কারণ, নিজাম-শাসিত হায়দ্রাবাদ রাজ্যের সরকারি ভাষা উর্দু ছিল বলে সেখানকার প্রশাসকেরা ভারতীয় প্রশাসন সম্পর্কে সম্যক অবগত ছিলেন না।
ইতিমধ্যে, ১৯৫২ সালে পোত্তি শ্রীরামালুর আমরণ অনশনের পরিপ্রেক্ষিতে তেলুগু-ভাষী উত্তর সরকার ও রায়লসীমা অঞ্চল দুটিকে মাদ্রাজ রাজ্য থেকে পৃথক করে আলাদা অন্ধ্র রাজ্য গঠন করা হয়।
তেলেঙ্গানা বিদ্রোহ
তেলেঙ্গানা বিদ্রোহ ছিল কমিউনিস্ট-সমর্থিত একটি কৃষক বিদ্রোহ। ১৯৪৬ ও ১৯৫১ সালে হায়দ্রাবাদ রাজ্যে এই আন্দোলন সংগঠিত হয়েছিল। এই বিদ্রোহে নেতৃত্ব দিয়েছিল ভারতের কমিউনিস্ট পার্টি (সিপিআই)।
নালগোন্ডা জেলায় জমিদার রেড্ডি ও ভেলম জাতির বিরুদ্ধে এই আন্দোলন শুরু হয়। খুব শীঘ্রই আন্দোলন ছড়িয়ে পড়ে ওয়ারাঙ্গল ও বিদার জেলায়। কৃষক ও খেতমুজররা জায়গিরদার ও দেশমুখ উপাধিধারী সামন্ত প্রভুদের বিরুদ্ধে এবং পরে হায়দ্রাবাদ রাজ্যের নিজাম ওসমান আলি খানের বিরুদ্ধে বিদ্রোহ করে। বিদ্রোহ হিংসাত্মক আকার ধারণ করলে কেন্দ্রীয় সরকার সেনাবাহিনী প্রেরণ করে। এরপরই বিদ্রোহের সমাপ্তি ঘটে। ১৯৫১ সালের বিদ্রোহে সিপিআই মধ্যপন্থা অবলম্বন করেছিল। তাদের উদ্দেশ্য ছিল কমিউনিজমকে ভারতীয় গণতান্ত্রিক কাঠামোর মধ্যে নিয়ে আসা।
তেলেঙ্গানা আন্দোলন
তেলেঙ্গানা ও অন্ধ্রের সংযুক্তি রদ করার দাবিতে একাধিক আন্দোলন সংগঠিত হয়েছিল। এর মধ্যে প্রধান আন্দোলনগুলি হয় ১৯৬৯, ১৯৭২ ও ২০০৯ সালে। এই সব আন্দোলনের ফলে পৃথক তেলেঙ্গানা রাজ্য গঠনের দাবি জোরালো হয়। ২০০৯ সালের ৯ ডিসেম্বর ভারত সরকার ঘোষণা করে, পৃথক তেলেঙ্গানা রাজ্য গঠনের প্রক্রিয়া শুরু করা হবে। এই ঘোষণার পরই উপকূলীয় অন্ধ্র ও রায়ালসীমা অঞ্চলে রাজনৈতিক নেতৃবৃন্দের নেতৃত্বে হিংসাত্মক আন্দোলন শুরু হয়। সেই জন্য ২০০৯ সালের ২৩ ডিসেম্বর সরকার তাদের সিদ্ধান্ত স্থগিত রাখে। যদিও হায়দ্রাবাদ সহ তেলেঙ্গানা অঞ্চলের অন্যান্য জেলায় পৃথক রাজ্যের দাবিতে আন্দোলন চলতে থাকে।
অন্ধ্রপ্রদেশ বিভাজন
২০১৩ সালের ৩০ জুলাই কংগ্রেস ওয়ার্কিং কমিটি পৃথক তেলেঙ্গানা রাজ্য গঠনের জন্য একটি দাবিসনদ পাস করে। ২০১৪ সালের ফেব্রুয়ারি মাসে বিলটি ভারতের সংসদে উত্থাপিত হয়। এই মাসেই সংসদের উভয় কক্ষে অন্ধ্রপ্রদেশ পুনর্গঠন আইন পাস হয়। এই আইন অনুসারে, উত্তর-পশ্চিম অন্ধ্রপ্রদেশের ১০টি জেলা নিয়ে তেলেঙ্গানা রাজ্য গঠনের কথা ঘোষণা করা হয়। ২০১৪ সালের ১ মার্চ ভারতের রাষ্ট্রপতি বিলটিতে সাক্ষর করে এবং সেটি গেজেটে প্রকাশ করেন।
২০১৪ সালের ২ জুন আনুষ্ঠানিকভাবে তেলেঙ্গানা রাজ্য গঠিত হয়। কে. চন্দ্রশেখর রাও তেলেঙ্গানার প্রথম মুখ্যমন্ত্রী হিসেবে শপথ গ্রহণ করেন। জয় জয় হে তেলেঙ্গানা গানটিকে রাষ্ট্রীয় সংগীত হিসেবে গ্রহণ করা হয়। পরবর্তী ১০ বছরের জন্য হায়দ্রাবাদ শহরটিকে তেলেঙ্গানা ও অন্ধ্রপ্রদেশের যৌথ রাজধানী ঘোষণা করা হয়।
ভূগোল
তেলেঙ্গানা রাজ্যটি ভারতীয় উপদ্বীপের পূর্ব উপকূল ঘেঁষে দাক্ষিণাত্য মালভূমি অঞ্চলের মধ্য অংশে অবস্থিত। এই রাজ্যের আয়তন । এই রাজ্যের প্রধান নদী দুটি - গোদাবরী নদী ও কৃষ্ণা নদী। গোদাবরী অববাহিকার ৭৯% এলাকা এবং কৃষ্ণা অববাহিকার ৬৯% এলাকা এই রাজ্যের অন্তর্গত। তবে রাজ্যের অধিকাংশ অঞ্চলই অনুর্বর। ভীমা, মঞ্জীরা ও মুসি নদী এই রাজ্যের অন্যান্য নদী।
আবহাওয়া
তেলেঙ্গানার আবহাওয়া প্রধানত উষ্ণ ও শুষ্ক প্রকৃতির। মার্চ মাসে গ্রীষ্মের সূত্রপাত হয়। মে মাসের সর্বাধিক তাপমাত্রা হয় । জুন থেকে সেপ্টেম্বর বর্ষাকাল। এই সময় গড় বৃষ্টিপাত হয় ৭৫৫ মিলিমিটার (২৯.৭ ইঞ্চি)।  শীতকাল শুষ্ক। নভেম্বরের শেষ থেকে ফেব্রুয়ারির গোড়া পর্যন্ত শীতকাল থাকে। শীতকালের গড় তাপমাত্রা হয় ।
সরকার ও রাজনীতি
ভারতের অন্যান্য রাজ্যের মতো তেলেঙ্গানা রাজ্যেও প্রতিনিধিত্বমূলক গণতান্ত্রিক পরিষদীয় ব্যবস্থা প্রচলিত। রাজ্যের অধিবাসীরা সর্বজনীন ভোটাধিকার প্রয়োগ করেন। সরকারের তিনটি শাখা রয়েছে।
তেলেঙ্গানার আঞ্চলিক রাজনীতিতে প্রধান রাজনৈতিক দলগুলি হল তেলেঙ্গানা রাষ্ট্র সমিতি, তেলুগু দেশম পার্টি ও ভারতীয় জাতীয় কংগ্রেস। ২০১৪ সালের তেলেঙ্গানা বিধানসভার নির্বাচনে তেলেঙ্গানা রাষ্ট্র সমিতির কে. চন্দ্রশেখর রাও তেলেঙ্গানার প্রথম মুখ্যমন্ত্রী হিসেবে শপথ গ্রহণ করেন।
বিভাগ
নিচে তেলেঙ্গানার দশটি জেলার তালিকা দেওয়া হল:
জনপরিসংখ্যান
অনগ্রসর অঞ্চল অনুদান তহবিল ২০০৯-১০ অনুসারে, পূর্বতন অন্ধ্রপ্রদেশ রাজ্যে ১৩টি অনগ্রসর জেলা ছিল। তার মধ্যে বর্তমান তেলেঙ্গানার হায়দ্রাবাদ জেলা ছাড়া বাকি নয়টি জেলাই অন্তর্ভুক্ত ছিল।
তেলেঙ্গানার অধিবাসীদের ৮৬ % হিন্দু, ১২.৪% মুসলমান, ১.২ % খ্রিস্টান ও ০.৪% অন্যান্য ধর্মাবলম্বী।
তেলেঙ্গানার অধিবাসীদের ৭৬ % তেলুগু ভাষায় কথা বলেন। ১২ % উর্দুতে এবং ১২ % অন্যান্য ভাষায় কথা বলেন। ১৯৪৮ সালের আগে উর্দু ছিল হায়দ্রাবাদ রাজ্যের সরকারি ভাষা। শিক্ষা প্রতিষ্ঠানগুলিতে সেই সময় তেলুগু ভাষায় শিক্ষার সুবন্দোবস্ত না থাকায়, তেলেঙ্গানা অঞ্চলের সম্ভ্রান্ত শিক্ষিত মহলের ভাষা হিসেবে উর্দুই প্রচলিত ছিল। ১৯৪৮ সালের পর হায়দ্রাবাদ ভারতে যোগ দিলে, তেলুগু সরকারি ভাষার মর্যাদা পায়। তারপর বিদ্যালয় ও কলেজগুলিতে তেলুগু মাধ্যমে শিক্ষা প্রচলিত হলে, অমুসলমানদের মধ্যে উর্দু শিক্ষার প্রবণতা কমে যায়।
সাক্ষরতা
২০১১ সালের জনগণনা অনুসারে, তেলেঙ্গানার সাক্ষরতার হার ৬৭.২২ %। পুরুষ ও মহিলা সাক্ষরতার হার যথাক্রমে ৭৫.৬% ও ৫৮.৭৭%। সাক্ষরতার হার সর্বাধিক হায়দ্রাবাদ জেলায় (৮০.৯৬%) এবং সর্বনিম্ন মেহবুবনগর জেলায় (৫৬.০৬%)। ২০১৯ সালের একটি প্রতিবেদনে, পরিসংখ্যান ও কর্মসূচি বাস্তবায়ন মন্ত্রকের দ্বারা ভারতে শিক্ষার উপর পারিবারিক সামাজিক খরচের মূল সূচক, তেলঙ্গানার সাক্ষরতার হার ৭২.৮% যা বড় রাজ্যগুলির মধ্যে চতুর্থ সর্বনিম্ন।
সামাজিক ন্যায়
গার্হস্থা হিংসার ক্ষেত্রে এই রাজ্যের পরিসংখ্যান ভালো নয়।  অধিকাংশ বিবাহিত মহিলারা নানাবিধ কারণে গার্হস্থা হিংসার শিকার হন, যা গোটা দেশে সর্বোচ্চ।
শিক্ষা প্রতিষ্ঠান
ওসমানিয়া বিশ্ববিদ্যালয় - ১৯১৮ সালে প্রতিষ্ঠিত দক্ষিণ ভারতের তৃতীয় প্রাচীনতম বিশ্ববিদ্যালয় । বিশ্বের বৃহত্তম বিশ্ববিদ্যালয় ব্যবস্থাগুলির মধ্যে একটি যার ক্যাম্পাস এবং অধিভুক্ত কলেজগুলিতে ৩ লক্ষের বেশি শিক্ষার্থী রয়েছে৷
রাজ্যের ওয়ারঙ্গল-এ একটি ১৯৫৯ সালে প্রতিষ্ঠিত জাতীয় প্রযুক্তিবিদ্যা প্রতিষ্ঠান রয়েছে।
জওহরলাল নেহেরু প্রযুক্তি বিশ্ববিদ্যালয় - ১৯৬৫ সালে প্রতিষ্ঠিত রাজ্য সরকার নিয়ন্ত্রিত রাজ্যের অন্যতম প্রাচীন বিশ্ববিদ্যালয় ।
ন্যাশনাল অ্যাকাডেমি অফ লিগ্যাল স্টাডিজ অ্যান্ড রিসার্চ - ১৯৯৮ সালে প্রতিষ্ঠিত একটি জাতীয় আইন বিশ্ববিদ্যালয় ।
আন্তর্জাতিক তথ্য প্রযুক্তি সংস্থা, হায়দ্রাবাদ - ১৯৯৮ সালে প্রতিষ্ঠিত একটি স্বনামধন্য আন্তর্জাতীয় প্রকৌশল ও গবেষণা বিশ্ববিদ্যালয় ।
সংস্কৃতি
তেলেঙ্গানার সাংস্কৃতিক প্রেক্ষাপটটি বিশ্বজনীন। কারণ, এই অঞ্চলে ভারত ও বহির্ভারতের নানা অঞ্চলের মানুষ বসবাস করেন। দক্ষিণ ভারতীয় প্রথা ও রীতিনীতিগুলি এখানে প্রধান। তবে মুঘল ও নিজাম শাসনে কিছু কিছু পারস্য প্রথাও এখানে চালু হয়েছিল।
শিল্প ও সাহিত্য
তেলেঙ্গানার অধিবাসী কবি পোতানা শ্রীমদ্‌ অন্ধ্র মহা ভাগবতমু (ভাগবত পুরাণ-এর তেলুগু অনুবাদ) রচনা করেছিলেন। মহম্মদ কুলি কুতুব শাহ ছিলেন প্রথম সাহেব-এ-দেওয়ান উর্দু কবি। তেলেঙ্গানার প্রথম যুগের অন্যান্য কবিরা হলেন কাঞ্চেরলা গোপান্না বা ভক্ত রামদাসু, গোনা বুদ্দা রেড্ডি, পালকুরিকি সোমনাথ, মল্লিনাথ সূরি ও হুলুক্কি ভাস্কর। আধুনিক কবিদের মধ্যে উল্লেখযোগ্য পদ্মবিভূষণ সম্মান-প্রাপ্ত কালোজি নারায়ণ রাও, সাহিত্য অকাদেমি পুরস্কার-প্রাপক দাশরথি কৃষ্ণমারার‍্যুলু, বাচস্পতি পুরস্কার-প্রাপক শ্রীভাষ্যম বিজয়সারথি ও জ্ঞানপীঠ পুরস্কার-প্রাপক সি. নারায়ণ রেড্ডি। ভারতের নবম প্রধানমন্ত্রী পি. ভি. নরসিমা রাও ছিলেন একজন বিশিষ্ট কবি।
খাদ্যাভ্যাস
তেলেঙ্গানায় দুই ধরনের খাদ্য প্রচলিত - তেলুগু খাদ্য ও হায়দ্রাবাদি খাদ্য। তেলুগুখাদ্যগুলি দক্ষিণ ভারতীয় খাদ্যের অন্তর্গত। এগুলি অত্যন্ত মশলাদার খাদ্য। হায়দ্রাবাদি খাদ্য হল আরব, মোগলাই, তেলুগু ও তুর্কি খাদ্যের সংমিশ্রণ। কুতুব শাহি রাজবংশ ও নিজামের শাসনকালে এই খাদ্য প্রচলন লাভ করেছিল। চাল, আটা, মাংস, নানারকম মশলা ও শাকসবজি এই খাদ্যের প্রধান উপাদান।